### Beslutning

Godkendt.

### Sagsfremstilling

## Resume og sagens baggrund

Det indstilles at nedlægge 11 ud af 39 badevandsmålestationer i Kalundborg Kommune. Måling på badevandskvaliteten på flere af de nuværende badevandsmålestationer er blevet overflødig, og derfor anbefales en revidering af badevandsmålestationerne.

## Indstillinger

Chefen for Plan, Byg og Miljø indstiller, at 11 ud af 39 badevandsmålestationer nedlægges.

## Behandling

Teknik- og Miljøudvalget.

## Sagsfremstilling

Administrationen måler badevandskvalitet i løbet af badesæsonen (1. juni - 31. august) ved udvalgte strande i kommunen. Der tages 6 prøver på hver målestation i løbet af sæsonen.

Dette giver mulighed for at informere borgerene om vandkvaliteten og potentielt fraråde badning ved forurening.

Ud af kommunens nuværende 39 badevandsmålestationer er 9 udvalgt til at være "badepunkter". Et badepunkt kræver den bedste badevandskvalitet "udmærket". De 9 badepunkter er udvalgt på baggrund af populære strande. Friluftrådet tildeler titlen "badepunkt".

På [adresse] nuværende og kommende hjemmeside kan man læse om badepunkter, badestrande og badevandskvalitet.

Kalundborg Kommune har en kyststrækning på 160 km (180 km med øer) med i dag 39 bademålestationer. Det er langt flere badevandsmålestationer end vores omkringliggende kommuner har, f.eks.:

* [adresse] har ca. 160 km kyst med 32 badevandsmålestationer
* Slagelse har ca. 180 km kyst med 26 badevandsmålestationer
* Samsø har ca. 130 km kyst med 8 badevandsmålestationer

Ikke alle badevandsmålestationer er relevante, fordi der enten er få, der bader der, eller der er en anden målestation tæt ved, og det vurderes derfor at ressourcerne er bedre brugt anderledes.

Administrationen har vurderet, hvilke badevandsmålestationer Kalundborg Kommune bør beholde eller nedlægge ud fra følgende punkter:

* Først og fremmest er de strande, som er ivrigt besøgt gennem sæsonen, vægtet højt.
* Alle badevandsmålestationer med titlen "badepunkt" bevares.
* Badevandsmålestationer, der ligger tæt på hinanden sammenlægges (fordi flere målingerne tæt på hinanden er overflødige).
* Strømforhold.
* Viden om antal badegæster.

[adresse], der nedlægges:

* [adresse]
* Årbyhus
* Byens Mose
* Kystbakken
* Tadebæk, Sejerø
* Åsen, Sejerø
* [adresse]
* Svenstrup Overdrev
* Vollerup Badebro
* Bjerge Os Brovejen
* [adresse]

Herudover vil administrationen orientere om, at der tilføjes et bademålestation ved [adresse]. Laura Jacobsen blev i 2023 et permanent tiltag, og er besøgt af mange, både unge og turister.

Se bilag 1 med kortbilag over bademålestationer.

Dermed vil Kalundborg Kommune ende med 29 bademålestationer i alt efter revideringen.

Budget for havbadevand er 2025 sat til: 153.100 DKK. Ved nedlæggelse af 11 stationer, vil forbruget reduceres. Administrationen anbefaler, at de frigjorte midler bruges på at tilføje et mindre antal vinterbadevandsmålestationer. Resterende midler dækker ekstra målinger og kildeopsporinger ved forureninger.

## Økonomiske konsekvenser

Ingen.